**TERVEZET!**

A tervezésről és építésről szóló törvény (az SZK Hivatalos Közlönye, 72/2009., 81/2009. sz. – az AB határozata, 24/2011., 121/2012., 42/2013. sz. – az AB határozata, 50/2013. sz. – az AB határozata, 89/2013. sz. – az AB határozata, 132/2014., 154/2014., 83/2018., 31/2019., 37/2019., 9/2020., 52/2021. és 62/2023 sz.) 94. szakaszának 1. bekezdése, az építési telek rendezése tartalmáról, eljárásáról és a program meghozatalának módjáról szóló szabályzat (az SZK Hivatalos Közlönye, 27/2015. sz.) 7. szakasza, valamint Zenta község alapszabálya (Zenta Község Hivatalos Lapja, 4/2019. sz.) 45. szakaszának 21. pontja alapján Zenta Község Képviselő-testülete a 2023. \_\_\_\_\_\_\_\_\_\_\_\_\_\_\_\_ tartott ülésén meghozta az alábbi

**Zenta község építési telkének rendezésére vonatkozó 2024. évi programot**

1. **BEVEZETŐ RÉSZ**

A Zenta község építési telkének rendezésére vonatkozó 2024. évi program (a továbbiakban: program) kidolgozását a tervezésről és építésről szóló törvény (az SZK Hivatalos Közlönye, 72/2009., 81/2009. sz. – az AB határozata, 24/2011., 121/2012., 42/2013. sz. – az AB határozata, 50/2013. sz. – az AB határozata, 89/2013. sz. – az AB határozata, 132/2014., 154/2014., 83/2018., 31/2019., 37/2019., 9/2020., 52/2021. és 62/2023 sz.) 94. szakaszának 1. bekezdésével, az építési telek rendezése tartalmáról, eljárásáról és a program meghozatalának módjáról szóló szabályzat (az SZK Hivatalos Közlönye, 27/2015. sz.) rendelkezéseivel összhangban kezdtük meg.

Az éves program területileg felöleli Zenta község területét.

Az éves programot a 2024. évre hozzuk meg, melyet Zenta község képviselő-testülete által 2022. november 29-én meghozott, Zenta község építési telkének rendezéséről szóló 2023-tól 2027-ig terjedő időszakra vonatkozó 350-50/2022-I számú középtávú programmal és Zenta község 2024. évi költségvetéséről szóló rendelet tervezetével összhangban dolgoztunk ki.

Zenta község Községi Közigazgatási Hivatala 2023. november 17-én Zenta község hivatalos honlapján közzétette a Zenta község építési telkének rendezésére vonatkozó 2024. évi program tervezetét és egyúttal felhívott minden érdekelt személyt, hogy a közzétételtől számított 10 napon belül juttassa el a tervezetre vonatkozó megjegyzéseit az építésügyi és kommunális teendők osztálya osztályvezetőjéhez.

A megadott határidőben a következő kommentárok érkeztek be: \_\_\_\_\_\_\_\_\_.

Zenta község Községi Tanácsa, mint a Zentai Községi Képviselő-testület ülésein megvitatásra kerülő anyagok meghatalmazott javaslattevő szerve meghozta a Zenta község építési telkének rendezésére vonatkozó 2024. évi program javaslatát, melyet továbbított a Zentai Községi Képviselő-testülethez annak megvitatása és elfogadása céljából.

1. **A PROGRAM ÖSSZEHANGOLTSÁGA A HELYI ÖNKORMÁNYZATI EGYSÉG FEJLESZTÉSI CÉLJAINAK ÖSSZESSÉGÉVEL**
	1. **A program összehangoltsága a helyi önkormányzati egység területfejlesztési céljaival**

Zenta község a kommunális infrastruktúra létesítményeibe történő ésszerű beruházásokra, valamint a helyi önkormányzati egység további folyamatos fejlesztését lehetővé tevő alapfeltételek megteremtésére törekszik.

A tervezett munkálatok megvalósítása hozzájárul a lakott települések minőségesebb kommunális infrastruktúrával való felszereltségéhez és a környezetvédelemhez.

* 1. **A program összehangoltsága az egyes tevékenységek fejlesztési céljaival**

A program végrehajtásától az alábbi hatások várhatóak:

- a lakott települések kommunális infrastruktúrával (korszerű úttestek kiépítése, egészséges ivóvíz, a szennyvizek elvezetése) való minőségesebb felszereltsége,

- a meglévő kommunális rendszerek minőségének javítása és kibővítése,

- az ipari övezetek kommunális infrastruktúrával való felszerelése, amivel lehetőség nyílik új termelési kapacitások megteremtésére és új munkahelyek megnyitására,

- az oktatási, kulturális és egészségügyi intézményekben rendelkezésre álló feltételek, valamint a turisztikai kapacitás javítása, jobb feltételek megteremtése a sport és a rekreáció fejlesztésére, minőségesebb környezetvédelem, a biztonsági fokozat növelése a polgárvédelem és a honvédelem területén.

* 1. **A program módosításának és kiegészítésének lehetőségei**

A program lehetőséget ad az új aktivitásokkal történő bővülésre, ám az új aktivitások programba való beépítése során tiszteletben kell tartani azon feltételeket, melyek betartásával megakadályozható, hogy az új aktivitások nem kívánt hatást gyakoroljanak a már korábban előirányozott munkálatokra.

A program leglényegesebb aktivitási pontja a tervdokumentációk kidolgozása, ezért ezek megvalósítását feltétlenül biztosítani kell, mert nélkülük kérdésessé válna a többi előirányozott munkálat kivitelezése.

A feltételesen előirányozott létesítmények és munkálatok (a feltételes előirányozottság oka, hogy nincsenek arra vonatkozó megbízható bizonyítékok, hogy ezek valóban el is készülnek a programidőszak során):

1. A IIa rendű 105-ös számú állami útvonalnak a Zenta település építési területén található részét érintő részletes szabályozási terv kidolgozása: mivel egyilyen terv kidolgozása hosszú időt vesz igénybe, nincs megbízható információ arról, vajon a 2024. év végéig be is fejezik-e azt
2. A Tornyosi úton levő kerékpárút kiépítetlen részének kiépítése: mivel az említett kerékpárút építését több szakaszra bontották, nincs megbízható információ arról, vajon a 2024. év végéig be is fejezik-e azt.

**3. A KÖZÉPTÁVÚ PROGRAMMAL ELŐIRÁNYOZOTT MUNKÁLATOKKAL KAPCSOLATOS HELYZETKÉP**

Az építési telek rendezésének 2023-tól 2027-ig terjedő középtávú programában szereplő pontok egy része már teljes egészében megvalósult, vagy legalább megkezdődött.

A) Az építési telek rendezésének 2023-tól 2027-ig terjedő középtávú programjából teljes egészében megvalósultak az alábbi programfeladat, illetve projektum:

1. A városi medence helyreállítása.

B) Az építési telek rendezésének 2023-tól 2027-ig terjedő középtávú programjából részben már megvalósultak az alábbi programfeladatok, illetve projektumok:

1. A Tornyosi úton levő kerékpárút kiépítetlen részének kiépítése: elkészült az első tervdokumentáció
2. Zentán befejeződött 10 helyi út illetve utca aszfaltozása
3. Befejeződött az érvényes középtávú program által előlátott első kút fúrása Zentán a Dél vízfelfogónál

C) Minden évben rendszeresen végezzük az építési telek rendezésének 2023-tól 2027-ig terjedő középtávú programjában szereplő alábbi programfeladatok, illetve projektumok megvalósítását:

1. az építési telek igazgatása (pl. a vagyonjogi viszonyok megoldása, illetékfizetés stb.),

2. Zenta község területén a közvilágítás folyó javítása és karbantartása,

3. az utak rendszeres karbantartása, az útszegélyek rendszeres karbantartása, a közlekedési jelzések és az úti felszerelés rendszeres karbantartása, a vertikális és horizontális szignalizáció karbantartása, az utak téli karbantartása, a vasúti síneken levő átkelők karbantartása, az utakról való vízelvezetési rendszer karbantartása,

4. a zöld közterületek karbantartása,

5. a közterületek tisztítása,

6. a szökőkút, a közterületen levő játszóterek, a városi strand karbantartása, betongömbök kidolgozása és elhelyezése,

7. a műszaki tervdokumentáció kidolgozása, a telek kommunális felszereltségének megteremtésével kapcsolatos különféle beruházások szakmai felügyelete és az ezzel kapcsolatos más kísérő cselekmények végzése.

D) Az építési telek rendezésének 2023-tól 2027-ig terjedő középtávú programjából az alábbi programfeladatok illetve projektumok megvalósítása van folyamatban:

1. a IIa rendű 105-ös számú állami útvonalnak a Zenta település építési területén található részét érintő részletes szabályozási terv kidolgozása,

1. a területrendezéssel és városrendezéssel kapcsolatos tervek közül az alábbi tervdokumentációk kidolgozása van folyamatban:

a) Zenta település általános szabályozási tervének a kidolgozása,

b) a Solar Factory és EuroSol elnevezésű naperőművek területei részletes szabályozási tervének kidolgozása Zenta kataszteri község részén, Zenta község területén,

c) az Arhar Zenta elnevezésű fotofeszültségű naperőmű részletes szabályozási tervének kidolgozása Zenta kataszteri község területén,

1. a telekbeszerzési programból folyamatban van az 1990-es kataszteri parcellán található építési telek egy részének a megvásárlása.

**4. SZEMPONTRENDSZER, AMELY ALAPJÁN A KÖZÉPTÁVÚ PROGRAMBAN SZEREPLŐ MUNKÁLATOK A 2024. ÉVI PROGRAMBA KERÜLTEK**

A középtávú programban szereplő munkálatok az alábbi szempontrendszer alapján kerültek a 2024. évi programba:

A) már folyó munkálatok, amelyeket folytatni kell,

B) a többi munkálattal szemben elsőbbséget élvező munkálatok,

C) technológiai feltételek, amelyeket meghatározzák az elsőbbséget,

D) pénzügyi, szervezeti és más körülmények, amelyek kihatással vannak a középtávú programban szereplő munkálatok kivitelezésének elsőbbségére és ütemezésére.

A) A középtávú programban szereplő munkálatoknak a 2024. évi programba való bekerülés szempontjából fontos mérce, hogy a már folyamatban levő munkálatokat folytatni kell: aki csak egy kicsit is ért a szakmához, annak nem szükséges külön elmagyarázni, milyen káros következményekkel járna, amennyiben félbeszakítanák a már megkezdett munkákat, mégpedig kizárólag azon okból, mert letelt a határidő, amelyre a programot meghozták.

Úgyszintén folytatni kell a korábban vállalt kötelezettségek teljesítésének megvalósítását: pl. rendszeresen fizetni kell a részleteket, amennyiben az építési telek vagy a kommunális infrastruktúra létesítményének megvásárlásáról szóló szerződés szerint a vételárat részletekben kell kifizetni.

B) Egyéb fontos mércék, amelyek alapján a munkálatok közötti elsőbbség megállapításra került:

- amennyiben bizonyos munkálatok el nem végzése miatt az emberek életére vagy egészségére kihatással bíró káros következmények lépnének fel,

- az illetékes bíróság ítélete vagy a hatásköri szerv határozata, amellyel Zenta községnek meghagyták bizonyos munkálatok kivitelezését,

- törvényes kötelezettség, amely Zenta községet kötelezi bizonyos munkálatok kivitelezésére,

- olyan munkálatok elvégzése, amellyel megteremthetőek a kommunális tevékenység végzéséhez szükséges előfeltételek.

C) A technológiai szempontok közül, amelyek meghatározzák az elsőbbséget, a legfontosabb a szükséges tervalap, illetve tervdokumentáció kidolgozása, amelyek nélkül bármely beruházás végzése elképzelhetetlen.

Úgyszintén fontos szempont, hogy bármiféle beruházás megkezdése elképzelhetetlen a szükséges előkészítő munkálatok elvégzése nélkül.

D) A középtávú programban szereplő munkálatok kivitelezése elsőbbségének kiválasztása és ütemézése szempontjából az alábbi pénzügyi, szervezeti és más szempontokat kell figyelembe venni:

- feltétlenül ki kell választani azon munkálatok elvégzését, amelyeket jelentős részben a magasabb hatalmi szintek által folyósított rendeltetésszerű átutalásokból, illetve a külföldi adományokból finanszíroznak,

- kívánatos, hogy egyidejűleg vagy azonnal elvégezzék azon munkálatokat, amelyek egyidejű elvégzésével jelentős megtakarításra kerülhet sor (pl. kommunális vezetékek egyidejű elhelyezése, különböző beruházások egyidejű elvégzése egy bizonyos létesítményen, amelyen rekonstrukciót végeznek stb.).

1. **AZ ÉPÍTÉSI TELEK RENDEZÉSÉVEL KAPCSOLATBAN ELŐIRÁNYOZOTT MUNKÁLATOK BEMUTATÁSA**

Az építési telek rendezésével kapcsolatos munkálatok felölelik annak előkészítését és kommunális felszerelését.

A telek előkészítése felöleli a kutató munkálatokat, a földméréstani, geológiai és más alapok megteremtését, a terv- és műszaki dokumentáció kidolgozását, a telek rendezési programját, a létesítmények szükség szerinti eltávolítását, a terep helyreállítását és egyéb munkálatokat.

A telek felszerelése felöleli a kommunális infrastruktúra létesítményeinek kiépítését, valamint a közrendeltetésű területek kiépítését és rendezését.

* 1. **A TELEK ELŐKÉSZÍTÉSE**
		1. **Telek beszerzése**

A telek beszerzése felöleli:

- építési telkek megvásárlását: 2.000.000,00 dinár értékben,

- az építési telek igazgatását: 1.300.000,00 dinár értékben.

* + 1. **Előkészítő munkálatok**

Az előkészítő munkálatok felölelik:

Műszaki tervdokumentáció kidolgozását:

* a IIa rendű 105-ös számú állami útvonalnak a Zenta település építési területén található részét érintő részletes szabályozási terv kidolgozását 1.527.200,00 dináros értékben (melyből 1.527.200,00 dinár a más hatalmi szervek átutalásainak felhasználatlan eszközei),
* terv-műszaki dokumentáció kidolgozása az északnyugati ipari övezetben a Szabadkai úton létesítésre kerülő körforgalom megvalósítása céljából 1.810.000,00 dinár (melyből 1.210.000,00 dinár más hatalmi szervek átutalásainak felhasználatlan eszközei),
* a hidrotermális furat dokumentációjának felújítása 1.100.000,00 dinár értékben,
* geodéziai felmérések készítése 500.000,00 dinár értékben,
* különböző műszaki tervdokumentáció kidolgozását 4.615.000,00 dinár értékben (melyből 365.000,00 dinár a más hatalmi szervek átutalásainak felhasználatlan eszközei).
	+ 1. **A telek előkészítésének összesítése**

|  |  |  |
| --- | --- | --- |
| Sorszám | A beruházás leírása  | A beruházás becsült értéke (RSD)  |
|  | Telek beszerzése  | 3.300.000,00 |
|  | Előkészítő munkálatok  | 9.552.200,00 |
|  | ÖSSZESEN (előirányozott összeg):  | 12.852.200,00 |

**5.2. A TELEK KOMMUNÁLIS FELSZERELTSÉGE**

**5.2.1. Vízellátási rendszer**

|  |  |  |  |  |
| --- | --- | --- | --- | --- |
| Sorszám  | A beruházás leírása | A beruházás becsült értéke (RSD) | A szolgálatok használati módja szerinti besorolás | Funkcionális rang szerinti besorolás |
| 1. | A B-10/II-es kút fúrása Zentán a Dél vízfelfogónál | 12.700.000,00 | a közös kommunális fogyasztás létesítményei | elsődleges hálózati rang  |
|  | ÖSSZESEN (előirányozott összeg): | 12.700.000,00 |  |  |

**5.2.2. Csatornarendszer**

|  |  |  |  |  |
| --- | --- | --- | --- | --- |
| Sorszám | A beruházás leírása | A beruházás becsült értéke (RSD) | A szolgálatok használati módja szerinti besorolás | Funkcionális rang szerinti besorolás |
| 1. | A csatornahálózat felújítása a Posta és a Vuk Karadžić utcákban | 1.500.000,00 | a közös kommunális fogyasztás létesítményei | elsődleges hálózati rang  |
|  | ÖSSZESEN (előirányozott összeg):  | 1.500.000,00 | a közös kommunális fogyasztás létesítményei | elsődleges hálózati rang  |

**5.2.3. Elektro - energetikai hálózat**

|  |  |  |  |  |
| --- | --- | --- | --- | --- |
| Sorszám | A beruházás leírása | A beruházás becsült értéke (RSD) | A szolgálatok használati módja szerinti besorolás | Funkcionális rang szerinti besorolás |
| 1. | A közvilágítási hálózattal kapcsolatos folyó javítások és karbantartás Zenta község területén | 4.000.000,00 | a közös kommunális fogyasztás létesítményei | elsődleges hálózati rang  |
|  | ÖSSZESEN (előirányozott összeg): | 4.000.000,00 |  |  |

**5.2.4.Telekommunikációs hálózat**

|  |  |  |  |  |
| --- | --- | --- | --- | --- |
| Sorszám | A beruházás leírása | A beruházás becsült értéke (RSD) | A szolgálatok használati módja szerinti besorolás | Funkcionális rang szerinti besorolás |
| 1. | Előre nem látható költségek | 0,00 |  |  |
|  | ÖSSZESEN: | 0,00 |  |  |

* + 1. **Közlekedési felületek**

A programmal előirányozott munkálatok-kiépítés, megerősített karbantartás, az úthálózat rendszeres karbantartása:

|  |  |  |  |  |
| --- | --- | --- | --- | --- |
| Sorszám | A beruházás leírása | A beruházás becsült értéke (RSD) | A szolgálatok használati módja szerinti besorolás | Funkcionális rang szerinti besorolás |
| 1 | A közlekedési infrastruktúra igazgatása és karbantartása (pl. az úttest rendes karbantartása, a szegélyek karbantartása, a közlekedési szignalizáció és az út felszerelésének rendes karbantartása, a horizontális szignalizáció felújítása, az utak téli karbantartása, a vasúti síneken levő átkelők karbantartása, a vízelvezetési rendszer karbantartása stb.)  | 12.300.000,00 | a közös kommunális fogyasztás létesítményei | elsődleges hálózati rang  |
| 2 | A Tornyosi úton levő kerékpárút kiépítetlen részének kiépítése  | 500.000,00 | a közös kommunális fogyasztás létesítményei | elsődleges hálózati rang  |
| 3 | Zenta területén levő 7 utca aszfaltozása  | 13.500.000,00 | a közös kommunális fogyasztás létesítményei | elsődleges hálózati rang  |
|  | ÖSSZESEN (előirányozott összeg): | 26.300.000,00 |  |  |

MEGJEGYZÉS: A Zenta területén levő 7 utca aszfaltozására a községnek további 104.421.755,33 dinárt ígértek más hatalmi szervek költségvetési forrásaiból, ezek az eszközök azonban csak az azok folyósításáról szóló szerződés aláírását követően kerülhetnek be Zenta község 2024. évi költségvetésébe annak módosításakor.

* + 1. **A szabad területek rendezése**

|  |  |  |  |  |
| --- | --- | --- | --- | --- |
| Sorszám | A beruházás leírása | A beruházás becsült értéke (RSD) | A szolgálatok használati módja szerinti besorolás | Funkcionális rang szerinti besorolás |
| 1. | A zöld felületek karbantartása  | 21.000.000,00 | a közös kommunális fogyasztás létesítményei | elsődleges hálózati rang  |
| 2. | A közterületek tisztítása  | 12.100.000,00 | a közös kommunális fogyasztás létesítményei | elsődleges hálózati rang  |
| 3 | A szökőkút és a játszóterek karbantartása a közterületeken, a városi strand karbantartása és betongömbök elhelyezése | 3.500.000,00 | a közös kommunális fogyasztás létesítményei | másodlagos hálózati rang  |
| 4 | Játszóterek tervezése és kiépítése | 5.000.000,00 | a közös kommunális fogyasztás létesítményei | elsődleges hálózati rang  |
|  | ÖSSZESEN (előirányozott összeg): | 41.600.000,00 |  |  |

* + 1. **Hővezetékek**

|  |  |  |  |  |
| --- | --- | --- | --- | --- |
| Sorszám | A beruházás leírása | A beruházás becsült értéke (RSD) | A szolgálatok használati módja szerinti besorolás | Funkcionális rang szerinti besorolás |
| 1 | Előre nem látható költségek | 0,00 | a közös kommunális fogyasztás létesítményei | elsődleges hálózati rang  |
|  | ÖSSZESEN (előirányozott összeg):: | 0,00 |  |  |

* + 1. **Más kommunális rendszerek (gázvezetékek, parti erődítmények)**

|  |  |  |  |  |
| --- | --- | --- | --- | --- |
| Sorszám | A beruházás leírása | A beruházás becsült értéke (RSD) | A szolgálatok használati módja szerinti besorolás | Funkcionális rang szerinti besorolás |
| 1. | Előre nem látható költségek  | 0,00 |  |  |
|  | ÖSSZESEN (előirányozott összeg): | 0,00 |  |  |

* + 1. **Többrendeltetésű fejlesztési projektumok (pl. a műszaki tervdokumentáció kidolgozásának költségei, szakmai felügyelet gyakorlása és az egyéb kísérő költségek a földterület kommunális felszereltsége különféle beruházásain stb.)**

|  |  |  |
| --- | --- | --- |
| Sorsz.  | A beruházás leírása  | A beruházás értékének becslése (RSD) |
|  | Többrendeltetésű fejlesztési projektumok (pl. a műszaki tervdokumentáció kidolgozásának költségei, a szakmai felügyelet gyakorlása és az egyéb kísérő költségek a földterület kommunális felszereltsége különféle beruházásain stb.) | 14.000.000,00 |
|  | ÖSSZESEN (előirányozott összeg)  | 14.000.000,00 |

* + 1. **A földterület kommunális felszerelésének összesítése**

|  |  |  |
| --- | --- | --- |
| Sorszám | A beruházás leírása | A beruházás becsült értéke (RSD) |
| 1 | Vízellátási rendszer  | 12.700.000,00 |
| 2 | Csatornarendszer  | 1.500.000,00 |
| 3 | Elektro – energetikai hálózat | 4.000.000,00 |
| 4 | Telekommunikációs hálózat | 0,00 |
| 5 | Közlekedési felületek  | 26.300.000,00 |
| 6 | A szabad felületek rendezése  | 41.600.000,00 |
| 7 | Hővezeték | 0,00 |
| 8 | Más kommunális rendszerek  | 0,00 |
| 9 | Többrendeltetésű fejlesztési projektumok (pl. a műszaki tervdokumentáció kidolgozásának költségei, a szakmai felügyelet gyakorlása és egyéb kísérő költségek a földterület kommunális felszereltsége különféle beruházásain stb.) | 14.000.000,00 |
|  | ÖSSZESEN (előirányozott összeg): | 100.100.000,00 |

MEGJEGYZÉS: A fenti táblázat nem tartalmazza azt a további 104.421.755,33 dinárt, melyet a Zenta területén levő 7 utca aszfaltozására ígértek a községnek más hatalmi szervek költségvetési forrásaiból, mivel ezek az eszközök csak az azok folyósításáról szóló szerződés aláírását követően kerülhetnek be Zenta község 2024. évi költségvetésébe annak módosításakor.

* 1. **AZ ELŐIRÁNYOZOTT MUNKÁLATOK ÖSSZESÍTÉSE AZ ÉPÍTÉSI TELEK RENDEZÉSÉN**

|  |  |  |
| --- | --- | --- |
| Sorszám | A beruházás leírása  | A beruházás becsült értéke (RSD) |
| 1 | A földterület előkészítése | 12.852.200,00 |
| 2 | A földterület kommunális felszerelés  | 100.100.000,00 |
|  | ÖSSZESEN (előirányozott összeg)  | 112.952.200,00 |

MEGJEGYZÉS 1: A fenti táblázat nem tartalmazza azt a további 104.421.755,33 dinárt, melyet a Zenta területén levő 7 utca aszfaltozására ígértek a községnek más hatalmi szervek költségvetési forrásaiból, mivel ezek az eszközök csak az azok folyósításáról szóló szerződés aláírását követően kerülhetnek be Zenta község 2024. évi költségvetésébe annak módosításakor.

MEGJEGYZÉS 2: A beruházások becsült értéke RSD-ben van kimutatva. Az euró árfolyama a dinárhoz viszonyítva a jelen program kidolgozásának idején 1 euró = 117,19 RSD.

A program az alábbiakra vonatkozó munkálatokat tartalmazza:

- a kommunális és vonalas infrastruktúra létesítményei kiépítésének lokációjára,

- a közrendeltetésű létesítmények kiépítésére szánt lokációkra,

- a telek rendezésére szánt lokációkra,

- lakásépítési lokációkra,

- ipari és más gyártói létesítmények kiépítésének lokációira,

- üzleti, vendéglátói, kereskedelmi létesítmények kiépítésének lokációira, stb.

- közlétesítmények kiépítésének lokációira (oktatás, kultúra, egészségügy, szociális védelem, stb.)

- kisipari és iparosi létesítmények kiépítésének lokációira,

- jelentős kommunális létesítményekre (magisztrális közlekedési utak, víztisztító berendezések stb.)

- a kommunális felszereltség specifikus létesítményeire (temetők, parkok, nyilvános fürdők, nyilvános WC-k, hulladéktárolók stb.) és

- a tervdokumentációval felölelt munkálatokra.

A munkálatok feltételezett feltételei és finanszírozási forrásai:

A munkálatok Zenta község 2024. évi költségvetéséből kerülnek finanszírozásra.

**6. A TELEK RENDEZÉSÉVEL KAPCSOLATBAN ELŐIRÁNYZOTT MUNKÁLATOK FINANSZÍROZÁSÁNAK FORRÁSAI ÉS FELTÉTELEI**

Az építési telek rendezésének finanszírozását Zenta község költségvetésében kell biztosítani, amely forrásokat az alábbiakból teremtik elő:

- az építési telek rendezése címén befolyt hozzájárulásból,

- az építési telek bérleti díjából,

- az építési telek elidegenítéséből vagy cseréjéből befolyó eszközökből,

- a felsőbb hatalmi szintek rendeltetésszerű átutalásaiból,

- egyéb forrásokból, a törvénnyel összhangban.

Az építési telek rendezésének a finanszírozása történhet részarányosan, az erre a célra megvalósított források mértékével arányosan.

**7. A PROGRAM LEFOLYTATÁSÁVAL ÉS MEGVALÓSÍTÁSÁVAL KAPCSOLATOS INTÉZKEDÉSEK**

1. **A program végrehajtásának megszervezése**

A program végrehajtásának a megszervezésére a község polgármestere az illetékes, akit meghatalmazunk, hogy Zenta község nevében megtegyen minden szükséges jogi cselekményt az építési telek rendezése céljából, megindítsa a megfelelő eljárásokat a szükséges jóváhagyások, valamint az építési illetve a használatba vételi engedélyek megszerzése érdekében és bejelentést tegyen a munkálatok kivitelezésének megkezdéséről.

1. **Külön feltételek a program megvalósítására**

Az építési telek rendezése címén megfizettetett hozzájárulásokból, illetve az építési telek elidegenítéséből befolyt jövedelem mozgásának figyelemmel kísérési eljárását Zenta község Községi Közigazgatási Hivatalának költségvetési és pénzügyi osztálya végzi.

Abban az esetben, ha valaki tudomást szerez a jelen programmal előirányozott munkálatok terjedelmének, szerkezetének és értékének változásáról, erről tájékoztassa Zenta község Községi Közigazgatási Hivatalának költségvetési és pénzügyi, valamint helyi adóigazgatási alosztályát.

1. **A program módosításának és kiegészítésének a módja**

Az építési telek rendezésének 2024. évi programját módosítani és kiegészíteni az alábbi esetkben kell:

* amennyiben hozzáfognak Zenta község költségvetése módosításának és kiegészítésének előkészítéséhez,
* amennyiben az év folyamán egy bizonyos időszakban az aktivitások megvalósítási ütemének és a szerződött kötelezettségeknek az áttekintésekor szükség mutatkozik a korábban jóváhagyott eszközök átcsoportosítására, illetve amennyiben a korábban jóváhagyott eszközök átcsoportosítására a község településein hiányzó infrastruktúra kiépítése céljából utólagosan benyújtott kezdeményezés vagy a Zenta község számára jelentős, nagy értékű létesítmény kiépítése céljából utólagosan benyújtott kezdeményezés miatt van szükség.

**6. ZÁRÓ RENDELKEZÉS**

Az építési telek rendezésének 2024. évi programját közzé kell tenni Zenta Község Hivatalos Lapjában és Zenta község hivatalos honlapján.

**Szerb Köztársaság**

**Vajdaság Autonóm Tartomány**

**Zenta község Veselin Petrović s. k.**

**Zentai Községi Képviselő-testület a Zentai Községi Képviselő-testület elnöke**

**Szám: 350-93/2023-I**

**Kelt, 2023.\_\_\_**

**Z e n t a**